CELEX: 32021D0103
Language: ga
Date: 2021-01-29 00:00:00
Title: Cinneadh Cur Chun Feidhme (AE) 2021/103 ón gCoimisiún an 29 Eanáir 2021 gan dé-ocsaíd charbóin a fhormheas mar shubstaint ghníomhach atá ann cheana lena húsáid i dtáirgí bithicídeacha den chineál táirge 19 (Téacs atá ábhartha maidir le LEE)

1.2.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 34/31
               
            
         CINNEADH CUR CHUN FEIDHME (AE) 2021/103 ÓN gCOIMISIÚN
         an 29 Eanáir 2021
         gan dé-ocsaíd charbóin a fhormheas mar shubstaint ghníomhach atá ann cheana lena húsáid i dtáirgí bithicídeacha den chineál táirge 19
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe an tríú fomhír d’Airteagal 89(1) de,
         De bharr an mhéid seo a leanas:
         
                     (1)
                  
                  
                     Le Rialachán Tarmligthe (AE) Uimh. 1062/2014 (2) ón gCoimisiún, leagtar síos liosta de shubstaintí gníomhacha atá ann cheana a bhfuil meastóireacht le déanamh orthu maidir lena bhformheas féideartha i dtaca lena n-úsáid i dtáirgí bithicídeacha. Áirítear ar an liosta sin dé-ocsaíd charbóin (CE Uimh: 204-696-9; CAS Uimh: 124-38-9). Áirítear ar an liosta sin dé-ocsaíd charbóin a ghintear ó phrópán, ó bhútán nó ó mheascán den dá rud trí dhóchán. Ní chumhdaítear dé-ocsaíd charbóin a ghintear ó phrópán, ó bhútán nó ó mheascán den dá rud trí dhóchán leis an gCinneadh Cur Chun Feidhme seo.
                  
               
                     (2)
                  
                  
                     Rinne na rannpháirtithe uile a dtacaíocht a tharraingt siar i gcás dé-ocsaíd charbóin lena húsáid i dtáirgí bithicídeacha den chineál táirge 19, in éarthaigh agus i mealltóirí. D’fhoilsigh an Ghníomhaireacht Eorpach Ceimiceán cuireadh oscailte chun ról an rannpháirtí a ghlacadh i gcomhréir le pointe (a) d’Airteagal 14(1) de Rialachán Tarmligthe (AE) Uimh. 1062/2014. Níor cuireadh aon fhógra isteach de bhun Airteagal 17 den Rialachán sin. I gcomhréir le pointe (b) den chéad mhír d’Airteagal 20 de Rialachán Tarmligthe (AE) Uimh. 1062/2014, ba cheart cinneadh neamh-fhormheasa a ghlacadh maidir le substaintí gníomhacha nach dtacaítear leo a thuilleadh sa chlár athbhreithnithe don chineál táirge lena mbaineann.
                  
               
                     (3)
                  
                  
                     Dá bhrí sin, níor cheart dé-ocsaíd charbóin (CE Uimh: 204-696-9; CAS Uimh: 124-38-9) a fhormheas mar shubstaint ghníomhach le húsáid i dtáirgí bithicídeacha den chineál táirge 19.
                  
               
                     (4)
                  
                  
                     Féadfar leanúint de tháirgí bithicídeacha den chineál táirge 19 agus ina bhfuil dé-ocsaíd charbóin a chur ar fáil ar an margadh agus a úsáid roimh na dátaí a leagtar síos sa dara fomhír d’Airteagal 89(2) de Rialachán (AE) Uimh. 528/2012.
                  
               
                     (5)
                  
                  
                     I gcás ar bith, liostaítear dé-ocsaíd charbóin i gcatagóir 6 d’Iarscríbhinn I a ghabhann le Rialachán (AE) Uimh. 528/2012. Féadfar táirgí bithicídeacha den chineál táirge 19 ina bhfuil dé-ocsaíd charbóin a chur ar fáil ar an margadh agus a úsáid ar choinníoll go n-údaraítear iad i gcomhréir leis an Rialachán sin agus go gcomhlíonann siad na coinníollacha agus na sonraíochtaí a leagtar síos in Iarscríbhinn I maidir le dé-ocsaíd charbóin.
                  
               
                     (6)
                  
                  
                     Na bearta dá bhforáiltear sa Chinneadh seo, tá siad i gcomhréir le tuairim an Bhuanchoiste um Tháirgí Bithicídeacha,
                  
               TAR ÉIS AN CINNEADH SEO A GHLACADH:
         
            Airteagal 1
            Níl dé-ocsaíd charbóin (CE Uimh: 204-696-9; CAS Uimh: 124-38-9) formheasta mar shubstaint ghníomhach lena húsáid i dtáirgí bithicídeacha den chineál táirge 19.
         
         
            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 29 Eanáir 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 167, 27.6.2012, lch. 1.
         
            (2)  Rialachán Tarmligthe (AE) Uimh. 1062/2014 ón gCoimisiún an 4 Lúnasa 2014 maidir leis an gclár oibre chun scrúdú córasach a dhéanamh ar gach substaint ghníomhach atá i dtáirgí bithicídeacha dá dtagraítear i Rialachán (AE) Uimh. 528/2012 ó Pharlaimint na hEorpa agus ón gComhairle (IO L 294, 10.10.2014, lch. 1).